Raimund Felix Sepp
Raimund Felix Sepp (11. detsember 1916 Tallinn – 14. jaanuar 1995 Tallinn) oli eesti lauatennisist ja treener. Ta lõpetas Tallinna 13. algkooli. Sepp harrastas lauatennist aastatel 1928–1958. Nõukogude Liidu meistrivõistlustel saavutas ta 1952. aastal hõbeda ja 1955. aastal pronksi meespaarismängus, võistkondlikel meistrivõistlustel sai 1953. ja 1955. aastal hõbeda. Sepp võitis aastatel 1950–1957 Eesti meistrivõistlustel kokku 19 medalit: 2 kulda, 8 hõbedat ja 9 pronksi. Ta töötas lauatennisetreenerina Kalevis aastatel 1949–1953 ja 1961–1965, Spartakis 1953–1959 ja Tööjõureservides 1959–1961. Aastatel 1949–1980 tegutses Sepp ka lauatennisekohtunikuna. Ta rajas 1959. aastal Tallinnas Rataskaevu tänavas (praegune Rootsi Mihkli kirik) esimese statsionaarse lauatennisesaali.